armvectores/hy_wikipedia_2023 huggingface dataset:
Ֆրեշնե

Ֆրեշնե (ֆր.՝ Freychenet), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09126։


== Բնակչություն ==
Համայնքի բնակչությունը 2008 թվականին կազմում էր 98 մարդ։


== Տնտեսություն ==
2007 թվականի տվյալներով 59 աշխատունակ տարիքի մարդկանցից (15-64 տարեկան) 42-ը տնտեսապես ակտիվ էին, 17-ը անգործ (ակտիվության ցուցանիշը 71,2 %, 1999 թվականին եղել է՝ 65,0 %)։ 42 աշխատունակ բնակիչներից 36-ը աշխատում էին (19 տղամարդ և 17 կին), անաշխատանք էին 6-ը (4 տղամարդ և 2 կին)։ 17 անգործ մարդկանցից 3-ը աշակերտներ կամ ուսանողներ են, 11-ը թոշակառու, 3-ը չէին աշխատում այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ֆրեշնե» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-28 
«Ֆրեշնե» (ֆրանսերեն)։ cassini.ehess.fr։ Արխիվացված օրիգինալից 2013-02-04-ին։ Վերցված է 2013-01-26
Դրեյֆային շարժունակություն

Պինդ մարմնում Էլեկտրական դաշտի ազդեցության տակ ազատ լիցքակիրները կատարում են ուղղորդված շարժում դաշտի ուղղությամբ։ Այդ շարժումը կոչվում է դրեյֆ։ Նրա արագությունը որոշվում է հետևյալ արտահայտությամբ՝ V=μE, որտեղ μ-համեմատականության գործակիցը կոչվում է դրեյֆային շարժունակություն և չափվում է սմ²/Վվ։ Կիսահաղորդչային ֆիզիկայում այն ունի կարևորագույն դեր, այն բնորոշում է կիսահաղորդչային սարքի արագագործությունը։
Մայրենի լեզու

Մայրենի լեզու (կոչվում է նաև առաջին լեզու, հայր/մայր լեզու, սնող լեզու կամ L1), լեզու, որն անհատը կիրառում է ծննդյան օրից կամ ճգնաժամային շրջանում։ Հանրալեզվաբանության և ազգագրության կարևորագույն հասկացություններից մեկն է, որը ներկայումս ունի միջգիտական կարգավիճակ։ Ինչպես և շատ այլ «բնական» հասկացություններ՝ «մայրենի լեզվի» գաղափարը գիտության մեջ ձևակերպվում է տարբեր կերպ՝ կապված այն բանի հետ, թե նախատիպային «մայրենի լեզվի» որ հատկանիշն է առաջին պլանում։ Լեզուն «մայրենի» սահմանող չափանիշերի ցանկում հիմնականում թվարկում են.

յուրացման կարգը և տեսակը (մայրենի լեզուն հիմնականում լինում է առաջինը և յուրացվում է բնական ճանապարհով, առանց հատուկ ուսուցման, լեզուն ծնող-կրողներից),
յուրացման որակը (մայրենի լեզուն հիմնականում անհատի լավագույն լեզուն է),
կիառման հաճախականություն (մայրենի լեզուն ամենակիրառելին է),
լեզվի հետ ներքին զգացմունքային կապի առկայությունը կամ բացակայությունը (մայրենի լեզուն համարվում է ներքուստ ամենամոտը, նրանով ավելի լավ են ընկալում, պոեզիան և մնացածը),
արտաքին նույնականացում (ինչպես են մյուսները ընկալում, ընդունում անհատի մայրենի լեզուն)։


== Ծանոթագրություններ ==
Հեյլի Լու Ռիչարդսոն

Հեյլի Լու Ռիչարդսոն (անգլ.՝ Haley Lu Richardson, մարտի 7, 1995(1995-03-07), Ֆինիքս, ԱՄՆ), ամերիկացի դերասանուհի։ Առավել հայտնի է «Համարյա տասնյոթ» և «Ճեղք» ֆիլմերի դերերով։


== Վաղ տարիներ ==
Ռիչարդսոնը ծնվել է Ֆինիքսում, Արիզոնա նահանգում՝ գովազդների մասնագետ Վալերիի և գոլֆի դաշտերի ճարտարապետ Ֆորեստա Ռիչարդսոնի ընտանիքում։ Նա հաճախել է «Villa Montessori» միջնակարգ և «Arcadia» ավագ դպրոցներ։
Ուսման ժամանակ Ռիչարդսոնը ակտիվ էր թատերական և պարային ներկայացումներում։ 16 տարեկան հասակում մոր հետ տեղափոխվել է Լոս Անջելես։


== Կարիերա ==
Ռիչարդսոնը հեռուստատեսությունում իր կարիերան սկսել է կրկնվող դերերով, հանդես է եկել «Ռեյվենսվուդ» և «Ապաքինման ճանապարհ» սերիալներում։ 2016 թվականին նա «Համարյա տասնյոթ» ֆիլմում հանդես է եկել գլխավոր դերում, ինչպես նաև Ջեյմս Մաքէվոյի և Մանոջ Նայթ Շյամալանի հոգեբանական թրիլեր «Ճեղք» ֆիլմում պատանդներից մեկի դերում։ Նրա համար բեկումնային դարձել է «Կոլումբուս» ֆիլմում Քեյսիի դերը, որի համար Ռիչարդսոնը արժանացել է Գոտեմ մրցանակի՝ կանացի լավագույն դերի համար անվանակարգում։
2019 թվականի մարտի 22-ին կայացել է «Միմյանցից մեկ մետր հեռու» մելոդրամայի պրեմիերան, որի գլխավոր դերասաններն են Հեյլի Լու Ռիչարդսոնը և Քոուլ Սփրոուսը։
2009 թվականին Հեյլին հիմնել է հագուստի և աքսեսուարների սեփական ֆիրման՝ «Hooked by Haley Lu» անվամբ։


== Անձնական կյանք ==
2018 թվականի մարտին Ռիչարդսոնը պատմել է, որ նշանվել է Բրեթ Դայերի հետ, ում նա առաջարկություն է արել։ Զույգը հանդիպում է 2014 թվականից։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==
Անժելիկա Ակբար

Անժելիկա Ակբար (1969, Կարագանդա, Ղազախական ԽՍՀ, ԽՍՀՄ), ուզբեկական ծագմամբ թուրք կոմպոզիտոր։


== Կենսագրություն ==
Սկսել է դաշնամուր նվագել դեռևս 2.5 տարեկանից։ 4 տարենակում հայրը, հայտնաբերելով նրա բացարձակ լսողությունը, նրան ուղարկում է Մոսկվայի պետական կոնսերվատորիային կից շնորհալի երեխաների դպրոցը։ Ուսումը շարանակում է Տաշքենդի Վ. Ուսպենսկու անվան երաժշտական դպրոցում, որն ավարտել են այնպիսի հայտնի դաշնակահարներ, ինչպիսիք են Ալեքսեյ Սուլթանովը և Ստանիսլավ Յուդենիչը։
Դպրոցն ավարտելուց հետո ընդունվել է Տաշքենդի պետական կոնսերվատորիան, որտեղ հինգ տարվա ընթացքում սովորել է կոմպոզիցիա, գործիքավորման տեսություն և դաշնամուր։
ԽՍՀՄ կոմպոզիտորների միությունը նրան ճանաչել է «լավագույն երիտասարդ կոմպոզիտոր»։ 2006 թվականից Ուկրաինայի կոմպոզիտորների միության անդամ է։ Ուկրաինայի վաստակավոր արտիստ է։
Ակբարը կոմպոզիցիայի և խմբավարության թեմայով մագիստրոսական թեզ է պաշտպանել Թուրքիայում, ուր նա ժամանել էր որպես ՅՈՒՆԵՍԿՕ-յի անդամ, և մնացել է այնտեղ` ընդունելով Թուրքիայի քաղաքացիություն։ Այնտեղ դարձել է դոցենտ` պաշտպանելով թեկնածուական դիսերտացիան։
2003 թվականից աշխատել է կոմպոզիտոր Ալի Դարմարի մոտ։ Նրա առաջին` «Ջրեր» ալբոմը ձայնագրվել է 1999 թվականին։ Ալի Դարմարը մեծ ջերմությամբ է արտահայտվել Ակբարի երաժշտության մասին։ «Նրա երաժշտությունը շատ բանաստեղծական է, առեղծվածային և մելոդիկ, հետևում է տիեզերքում ծնված երաժշտական կառուցվածքի փիլիսոփայությանը, որն այդ բոլոր տարրերը չափազանց իրական է փոխանցում»։
Անժելիկան ամուսնացած է և ունի երկու որդի։


== Սկավառակագրություն ==
Сув (Ջրեր) - 1999
Bir`den bir`e - 02002
Վիվալդի, «Տարվա եղանակներ» - 2002
Bach A L’orientale - 2003
Bir Yudum Су - 2005
Raindrops By Anjelika - 2009
İçimdeki Türkiyem - 2010
Likafoni - 2011


== Ծանոթագրություններ ==


== Արտաքին հղումներ ==
Anjelika Akbar - Love
Анжелика Акбар: Турция, которая внутри меня
Առու (այլ կիրառումներ)

Առու անունը կամ տերմինը կարող է վերաբերել հետևյալ հոդվածներին․

Առու - գյուղ Էստոնիայի Կուուսալու շրջանի կազմում։
Առու - գյուղ Էստոնիայի Լեիսի շրջանի կազմում։
Եվգենյա Պաստեռնակ

Եվգենյա Վլադիմիրովնա Պաստեռնակ (օրիորդական ազգանունը՝ Լուրիե, դեկտեմբերի 16 (28), 1898, Մոգիլյով, Ռուսական կայսրություն - հուլիսի 10, 1965(1965-07-10), Մոսկվա, ԽՍՀՄ), խորհրդային նկարչուհի, բանաստեղծ Բորիս Պաստեռնակի առաջին կինը, նրա ավագ որդու՝ գրականագետ Եվգենի Պաստեռնակի մայրը։


== Կենսագրություն ==
Եվգենյա Պաստեռնակը ծնվել է 1898 թվականի դեկտեմբերի 28-ին Մոգիլյովում։ Եղել է գրենական պիտույքների խանութի սեփականատեր Վլադիմիր Ալեքսանդրովիչ (Վենիամին Նեսանելովիչ) Լուրիեի (1865-1943) և Խաի (Ալեքսանդրա Նիկոլաևնա) Լուրիեի (1870-1928) չորս երեխաներից մեկը։ Նա ունեցել է երկու քույր՝ Աննան (ամուսնու ազգանունով՝ Մինց, 1894-1957) և Գիտան (1897-1975), մեկ եղբայր՝ Սեմյոնը (1895-1960)։ Ծննդավայրում ավարտել է մասնավոր գիմնազիա 1916 թվականին, հաջորդ տարի քնություն է հանձնել արքունական գիմնազիայի դասընթացի համար ոսկե մեդալով և իր ազգականուհի Սոֆյա Լուրիեի հետ մեկնել Մոսկվա, որտեղ ընդունվել է Կանանց բարձրագույն կուրսերի մաթեմատիկայի բաժին։ 1918 թվականին հիվանդացել է տուբերկուլոզով և վերադարձել Մոգիլյով, ապա իր զարմուհի Սոնյա Մեյլմանի հետ մեկնել բուժվելու Ղրիմում։ 1919 թվականին նրա ամբողջ ընտանիքը տեղափոխվել է Պետրոգրադ, որտեղ (իր ավագ քրոջ ամուսնու՝ Աբրամ Մինցի օգնությամբ) նա աշխատանքի է ընդունվել որպես ցրիչ Սմոլնիում։
Մոսկվա տեղափոխվելուց հետո ընդունվել է քանդակագործության և ճարտարապետության ուսումնարան՝ Դավիդ Ծտերենբերգի ու Պյոտր Կոնչալովսկու արվեստանոց։ 1922 թվականի հունվարի 24-ին ամուսնացել է Բորիս Պաստեռնակի հետ։ 1931 թվականին տուբերկոլոզի բուժման համար մեկնել է Գերմանիա։ Նույն թվականին նրանք ամուսնալուծվել են։
Հայրենական մեծ պատերազմի տարիներին (1941 թվականի օգոստոսի 6-ից) որդու հետ անցկացրել է Տաշքենդում, ուր տարհանվել էին։
Եվգենյա Պաստեռնակը մահացել է 1965 թվականի հուլիսի 10-ին Մոսկվայում


== Ընտանիք ==
Եվգենյա Պաստեռնակի ազգականի՝ գրադարանային գործի կազմակերպիչ Ալեքսանդր Ռոգինսկու որդին է եղել նկարիչ Միխայիլ Ռոգինսկին։ Եվգենյա Պաստեռնակին ազգական է եղել նաև մարդաբան Յակով Ռոգինսկին։


== Մատենագիտություն ==
Լեոնիդ Օսիպովիչ Պաստեռնակ, Եվգենյա Վլադիմիրովնա Պաստեռնակ, Գեղանկարչություն։ Գրաֆիկա, Նկարիչների ընտանիքի հավաքածուից, Գեղանկարչության ցուցահանդեսի կատալոգ, Մոսկվա, ՌՊՀՀ։


== Ծանոթագրություններ ==


== Արտաքին հղումներ ==
Կաղապար:Rodovid
Ագնես Դին Աբատ

Ագնես Դին Աբատ (անգլ.՝ Agnes Dean Abbatt, հունիսի 23, 1847(1847-06-23), Նյու Յորք, Նյու Յորք, ԱՄՆ - հունվարի 1, 1917(1917-01-01), Վեստչեստեր շրջան, Նյու Յորք, ԱՄՆ), նյույորքցի նկարչուհի։ Ստեղծել է ծաղկային նատյուրմորտներ, բնապատկերներ, ծովափնյա տեսարաններ։ Եղել է Ջրանկարիչների ամերիկյան ընկերության երկրորդ կին անդամը։


== Կենսագրություն ==
Ագնես Դին Աբատը ծնվել է 1847 թվականին Նյու Յորքում` Ուիլյամ Դ. և Ագնես Ալիս (Դին) Աբատների ընտանիքում։ Նրա ընտանիքն Անգլիայից հեռացել էր 18-րդ դարի վերջում և բնակություն հաստատել Նյու Յորքի Փլեզենթ հովտում, որտեղ ծնվել էր նրա հայրը։ Ագնեսի տատիկն եղել է սիրողական նկարիչ և իր բոլոր թոռներին  խրախուսել է ուսանել արվեստ, սակայն Ագնեսը միակ թոռն էր, ով շարունակեց զբաղվել արվեստով։

Ագնես Աբատը 1873 թվականին ընդունվել է «Cooper Union» քոլեջ և ուսման առաջին տարում մեդալ ստացել «Այաքսի գլուխը» նկարելու համար։ Այնուհետև ընդունվել է Նյու Յորքի Դիզայնի ազգային ակադեմիա։ Ուսման առաջին տարվա ավարտին նրա առաջին ամբողջական կտավն ընտրվել է ցուցահանդեսի համար։

Աբատը որոշեց, որ ինքը չի ուզում լինել կերպարային նկարիչ և մեկ տարի հետո հեռացավ ակադեմիայից՝ ուսանելու բնանկարային արվեստ։ Սովորել է լանդշաֆտային նկարիչներ Ջեյմս Դեյվիդ Սմիլիի և Ռոբերտ Սվեյն Գիֆորդի մոտ։ 1875 թվականին նրա վաղ շրջանի երկու ծաղկային ջրաներկ կտավներ ցուցադրվել են Բրուքլինի արվեստի ակումբում, որտեղ դրանք վաճառվել են։ Ագնեսը շարունակել է նկարել ծաղիկները, այնուհետև՝ Նյու Յորքի, Մենի, Մասաչուսեթսի բնապատկերներն ու ափամերձ տեսակետները։ 1880 թվականին Նյու Յորքի Ամերիկյան ջրանկարիչների միությունում նա ցուցադրել է «Երբ աշունը փոխում է տերևներին» կտավը։ Այդ նույն տարում Ագնեսը դառնում է միության անդամ՝ լինելով միության երկրորդ կին անդամը Քեթրին Ալթֆաթերից հետո։
Բացի նկարչական կարիերան, Աբատը նաև դասավանդել է Վաշինգտոնում, Տրոյում, Նյու Յորքում և Նյու Հեյվենում։ Նրա սաներից է եղել Ցինցինատիում ծնված նկարիչ Կլոդ Ռագուտ Հըրստը, ով դարձավ նատյուրմորտների վարպետ և իր դարաշրջանի միակ կինը, ով յուրացրել է trompe-l'œil ("խաբկանք") տեխնիկան։ Աբատը շարունակել է դասավանդել Նյու Յորքում և Մենում և շարունակել է նկարել մինչև մահ՝ 1917 թվականի հունվարի 1։


== Ծանոթագրություններ ==


== Արտաքին հղումներ ==
«Agnes Abbatt - Artist Biography for Agnes Abbatt»։ www.askart.com։ Վերցված է 2017-03-26
Հակաբիոզ

Հակաբիոզ (հին հունարեն՝ ἀντι- դեմ, հակա-, βίος — կյանք), տեսակների անտագոնիստական կամ հակազդող հարաբերություններն են, երբ որևէ օրգանիզմ սահմանափակում է մեկ այլ օրգանիզմի գոյության հնարավորությունները։
Օրգանիզմների գոյակցության անհնարինություն, օրինակ՝ որոշ օրգանիզմների թունավոր  (հակաբիոտիկների, ֆիտոնցիդների) միջավայրը այլ օրգանիզմների համար։ Երբ այդ բացասական ազդեցությունը ունի մեկ ուղղություն, երևույթը կոչվում է ամենսալիզմ, իսկ երբ բացասական ազդեցությունը փոխադարձ է, կոչվում է մրցակցություն։
Տերմինը առաջին անգամ առաջարկել է ամերիացի միկրոկենսաբան Զելման Վակսմանը 1942 թվականին։
Հակաբիոզի օրինակ - կաթնաթթվային և նեխում առաջացնող բակտերիաների հարաբերությունը։


== Նշումներ ==
Մուֆելային վառարան

Մուֆելային վառարան, արդյունաբերական տաքացման բոցային կամ էլեկտրական վառարան, որտեղ տաքացվող շինվածքը գտնվում է (հրահեստ նյութից կամ կրակակայուն պողպատից) փակ նրբապատ խցի՝ մուֆելի (գերմ․ muffel) ներսում։ Մուֆելային վառարանում շինվածքը պաշտպանվում է բոցի ուղղակի ներգործությունից, Քիչ է օքսիդանում և մրով ու մոխրով չի կեղտոտվում։ Մուֆելային վառարանները կիրառում են մասնավորապես մետաղների քիմիական ջերմային մշակման դեպքում։
Իսմայիլ-Փաշա

Իսմայիլ փաշա (արաբ․՝ إسماعيل باشا‎‎ Ismā‘īl Bāshā, թուրքերեն՝ İsmail Paşa, դեկտեմբերի 31, 1831(1831-12-31), Կահիրե, Եգիպտոս - մարտի 2, 1895(1895-03-02), Ստամբուլ, Օսմանյան կայսրություն), Եգիպտոսի կառավարիչ 1863-1879 թվականներին։ 1867 թվականին թուրք սուլթանից ստացել է խդիվի տիտղոս։ Ընդլայնել է Եգիպտոսի ինքնավարությունը։
Բարեփոխումներ է կատարել, որոնք նպաստել են երկրի տնտեսական զարգացմանը։ 1876 թվականին Եգիպտոսի վրա եվրոպական երկրների հաստատած ֆինանսական վերահսկողությունից ազատվելու նպատակով Իսմայիլ-Փաշան փորձել է կապ հաստատել ազգային ազատագրական շարժման հետ, սակայն թուրք սուլթանը նրան հեռացրել է իշխանությունից։


== Ծանոթագրություններ ==


== Գրականություն ==
Зеленев Е. И. Египет. Средние века. Новое время. —։ Изд-во Санкт-Петербургского университета, 1999.
Зеленев Е. И. Государственное управление, судебная система и армия в Египте и Сирии (XVI — начало XX в.). —։ Изд-во Санкт-Петербургского университета, 2003.
История Востока. Т. IV. Восток в новое время (конец XVIII — начало XX в.). Кн. 1. —, Институт востоковедения РАН, 2004. — C. 372—379.
Рыжов К. В. Все монархи мира. Мусульманский восток XV—XX вв. Москва, «Вече», 2004 ISBN 5-9533-0384-X
Վեսելի Գայ (Զիմովնիկի շրջան)

Վեսելի Գայ (ռուս.՝ Веселый Гай), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Վերխնեսերեբրյակովսկի գյուղական համայնքի կազմի մեջ։
Ֆրանսիական համբույր (այլ կիրառումներ)

Ֆրանսիական համբույր, կարող է վերաբերել՝

Ֆրանսիական համբույր՝ սիրային համբույրի տեսակ,
Ֆրանսիական համբույր՝ ռեժիսոր Լոուրենս Կեզդանի ֆիլմերից։
Լուան Վիեյրա

Վիեյրա Լուան (պորտ.՝ Luan Guilherme de Jesus Vieira; մարտի 27, 1993(1993-03-27), São José do Rio Preto, Սան Պաուլու, Բրազիլիա), բրազիլացի ֆուտբոլիստ։ «Գրեմիո» ակումբի և Բրազիլիայի ազգային հավաքականի հարձակվող։


== Ակումբային կարիերա ==

Լուանը «Գրեմիո» ակումբի սան է։ Ապրիլի 27-ին «Ատլետիկո Մինեյրոյի» հետ հանդիպման ժամանակ նա կատարել է իր նորամուտը բրազիլական Սերիա A-ում։ Փետրվարի 26-ին Լիբերտադերեսի գավաթի խաղարկության՝ «Ատլետիկո Նասիոնալ» ակումբի դեմ խաղում նա խփել է իր առաջին գոլը թիմի կազմում։ Օգոստոսի 17-ին «Կրիսիումա» ակումբի հետ խաղում նա խփել է իր  առաջին գոլը առաջնությունում՝ իրացնելով տուգանայինը։ 2016 թվականին Լուանը օգնել է ակումբին նվաճել Բրազիլիայի գավաթը։
2017 թվականի Լիբերտադորեսի գավաթի խաղարկության՝ Վենեսուելայի «Սամորա», Չիլիի «Դեպորտես Իկիկե» և Էկվադորի «Բարսելոնա» և Արգենտինայի «Լինուս» ակումբների դեմ խաղերում խփել է ութ գոլ և դարձել մրցաշարի երկրորդ ռմբարկու Խոսե Սանդից հետո։ 2017 թվականի օգոստոսին Լուանը հրաժարվել է տեղափոխվել Մոսկվայի «Սպարտակ» ակումբ, քանի որ ցանկանում էր նվաճել Լիբերտադորեսի գավաթը «Գրեմիոյի» կազմում։ Արդյունքում «եռագույններ» իրենց պատմության մեջ երրորդ անգամ հաղթել են Լիբերտորեսի գավաթի խաղարկությունում, իսկ Լուանը ճանաչվել է մրցաշարի լավագույն խաղացող։


== Միջազգային կարիերա ==
2014 թվականի Բրազիլիայի երիտասարդական հավաքականի կազմում Լուան Վիեյրան հաղթել է Տուլոնի մրցաշարում։  2016 թվականին Բրազիլիայի օլիմպիական հավաքականի կազմում հաղթել է Ռիո դե Ժանեյրոյում անցկացվող Օլիմպիական խաղերին։  Մրցաշարում նա խաղացել է Հարավաֆրիկյան Հանրապետության, Իրաքի, Դանիայի, Կոլումբիայի, Հոնդուրասի և Գերմանիայի հավաքականների դեմ։ Դանիացիների, կոլումբիացիների և Հոնդուրասի հավաքականի դեմ խաղերում Լուան երեք գոլ է խփել։
2017 թվականի հունվարի 26-ին Կոլումբիայի հավաքականի դեմ ընկերական խաղում Լուան իր դեբյուտն է կատարել Բրազիլիայի հավաքականի կազմում.


=== Գոլերը Բրազիլիայի մինչև 23 տարեկանների հավաքականում ===


== Ձեռքբերումներ ==
Ակումբաին
 Գրեմիո

Բրազիլիայի գավաթակիր - 2016
Լիբերտադորեսի գավաթակիր - 2017Միջազգային
 Բրազիլիա (մինչև 20)

 Տուլոնի մրցաշար 2014 Բրազիլիա (մինչև 23)

 Օլիմպիական խաղեր — 2016


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Профиль на sports.ru
Luan profile Archived 2016-11-18 at the Wayback Machine.. Portal Oficial do Grêmio.
(1215) Բոյեր

(1215) Բոյեր (անգլ.՝ Boyer), աստերոիդ աստերոիդների հիմնական գոտում։ Հայտնաբերվել է 1932 թվականի հունվարի 19-ին Ալֆրեդ Շմիդտի կողմից Ալժիրում։
Միջին հեռավորությունը Արեգակից կազմում է 2,579019 ա. մ., առավելագույնը մոտենում է 2,2405 ա. մ. հեռավորության վրա և հեռանում 2,9175 ա. մ.։ Արեգակի շուրջ մեկ ամբողջական պտույտ է կատարում 1512,8 երկրային օրվա ընթացքում, իր ուղեծրով շարժվելով միջինում 0,23797 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,92° անկյուն։
Բոյեր աստերոիդը դասվում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17°։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1215) Բոյեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուսուզ-դերեսի

Սուսուզ-դերեսի, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հիմնական արտադրություն

Հիմնական արտադրություն, ձեռնարկության արտադրական պրոցեսի մաս, որի ընթացքում հիմնական նյութերը վերածվում են պատրաստի արտադրանքի։ Իրականացվում է հիմնական արտադրամասերում։ Բնույթն ու կառուցվածքը կախված են թողարկվող արտադրանքի առանձնահատկություններից, արտադրության տիպից և կիրառվող տեխնոլոգիայից։ Լինում է սինթետիկ (բազմատեսակ հումքից պատրաստվում է մեկ կամ մի քանի տեսակի արտադրանք), անալիտիկ (միատեսակ հումքից պատրաստվում է բազմատեսակ արտադրանք), ուղղակի պրոցեսների ձևով (միատեսակ հումքից թողարկվում է մեկ պատրաստի արտադրանք), ինչպես նաև անընդհատ կամ ընդհատվող, ագրեգատային կամ նեղ մասնագիտացված։ Հիմնական արտադրությունը կարող է կազմակերպվել տեխնոլոգիական սկզբունքով, երբ առանձին օղակներն առանձնացվում են ըստ օպերացիաների տեխնոլոգիական համասեռության, և առարկայական սկզբունքով, երբ հիմնական արտադրության յուրաքանչյուր մասը կատարում է որոշակի արտադրատեսակի պատրաստման բոլոր օպերացիաները կամ դրանց մի մասը։
Պլեսի լը Տուր

Պլեսի լը Տուր (ֆր.՝ Château de Plessis-lèz-Tours), արքայական նստավայրի մնացորդներ Լա Ռիշ քաղաքում։ Լուարայի հովտի բազմաթիվ գոթական ամրոցներից մեկն է։
Ամրոցը կառուցվել է Լյուդովիկոս XI-ի օրոք, 15-րդ դարի վերջում։ Թագավորը մահացել է այստեղ 1483 թվականի օգոստոսի 30-ին։ 1589 թվականին Հենրի III և Հենրի IV թագավորների պատմական հանդիպումը տեղի է ունեցել Պլեսի լը Տուր ամրոցում, որի ժամանակ նրանք պայմանավորվել են կաթոլիկ լիգայի դեմ համատեղ գործողությունների մասին։

17-րդ դարում Բուրբոնները դադարեցին ապրել խարխլված նստավայրում։ Շինության շրջակայքում տնկվեցին թթի ծառեր, ինչը նպաստեց շրջակայքում մետաքսամանության զարգացմանը։ 18-րդ դարի վերջում նախկին ամրոցը վերածվեց բնակավայրի Տուր քաղաքի բնակիչների համար։ 1796 թվականին Ֆրանսիական հեղափոխության ժամանակ պատմական հուշարձանը վաճառվել է մասնավոր սեփականատիրոջ։
Վերակառուցված շենքը 19-րդ դարում օգտագործվել է որպես ֆերմա։ Այստեղ նաև ստեղծվել է որսորդական կապարագնդիկների արտադրություն։ Միայն 20-րդ դարի սկզբին, երբ կառույցն իր հարկի տակ ընդունեց պատվաստանյութի զարգացման լաբորատորիան, սկսվեց քննարկվել դրա վերականգնման հարցը։ 1927 թվականին Պլեսի լը Տուրը ընդգրկվել է Ֆրանսիայի պատմական հուշարձանների պաշտոնական ցանկում։
Այժմ ամրոցը պատկանում է լեհական համայնքին, սակայն ըստ պայմանավորվածության կարելի է այցելել այն սենյակը, որտեղ մահացել է Լյուդովիկոս XI թագավորը, և այն նկուղները, որտեղ թագավորական բանտ է եղել։ Այնտեղ ցուցադրվում են երկաթե խցեր, որոնցից մեկում, լեգենդի համաձայն, 11 տարի շարունակ վերոհիշյալ արքան կալանքի տակ է պահել կարդինալ Լա Բալյուին։


== Տես նաև ==
Լուարայի դղյակներ


== Ծանոթագրություններ ==
1+1 International

Անվան այլ կիրառումների համար տե՛ս՝ 1+1 (այլ կիրառումներ)1+1 International, ուկրաինական արբանյակային հեռուստաալիք, «1+1» ազգային հեռուստաալիքի միջազգային տարբերակն է, ուղղված է ուկրաինական սփյուռքի ներկայացուցիչներին։
Հեռարձակումն սկսել է 2006 թվականի մարտին։ Արբանյակային հեռարձակմամբ հասանելի է Եվրոպայում (Sirius 4), Մերձավոր Արևելքում (Amos)։ Որպես վճարովի հեռուստաալիք հասանելի է Կանադայի, ԱՄՆ-ի, Իսրայելի և Մոլդովայի կաբելային ցանցերում։


== Արտաքին հղումներ ==
Պաշտոնական կայք (ուկր.)
Ասիվ Վոժ (Լիայոլի վտակ)

Անվան այլ կիրառումների համար տե՛ս՝ Ասիվ Վոժ (այլ կիրառումներ)Ասիվ Վոժ (ռուս.՝ Асыв-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիայոլ գետի աջ ափին՝ 25 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076196
Կոդը ըստ հիդրոլոգիական հետազոտության (ՌԴ) — 103007619
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սեպտեմբերի 23

Սեպտեմբերի 23, տարվա 266-րդ (նահանջ տարիներին՝ 267-րդ ) օրն է։

Տարվա ավարտին մնում է 99 օր։
Նախորդ օրվա հետ միասին աշնանային գիշերահավասարի երկու օրերից մեկն է։


== Դեպքեր ==
1915 - Ռոլան Գարոսը դառնում է առաջինը, ով թռչելով 7 ժամ 53 րոպեում հատում է Միջերկրական ծովը։


== Ծնունդներ ==
մ.թ.ա. 63 - Օկտավիանոս Օգոստոս, Հռոմի կայսր (մ.14)
1215 - Խուբիլայ՝ մոնղոլների խան (մ.1294)
1865 - Ստեփան Լիսիցյան,ազգագրագետ, հասարակական գործիչ, պատմաբան, աշխարհագրագետ, բանասեր, մանկավարժ, թարգմանիչ, հրատարակիչ, պրոֆեսոր (1941), ՀԽՍՀ գիտությունների վաստակավոր գործիչ (1945)
1866 - Ալեքսեյ Սևերցով,խորհրդային կենսաբան, կենդանիների էվոլյուցիոն մորֆոլոգիայի հիմնադիրը
1920 - Ալեքսանդր Հարությունյան, խորհրդային հայ կոմպոզիտոր և դաշնակահար
1930 - Ռեյ Չարլզ Ray Charles, ամեր. երգիչ-երգահան, դաշնակահար, դերասան (մ.2007)
1938 - Ռոմի Շնայդեր Romy Schneider, ավստրիա-ֆրանս. երգչուհի, դերասանուհի (մ.1982)
1943 - Խուլիո Իգլեսիաս Julio Iglesias, իսպ. երգիչ-երգահան
1969 - Պատրիկ Ֆիորի Patrick Fiori, հայկ. ծագումով ֆրանս. երգիչ-երգահան
1970 - Անի Դիֆրանկո Ani DiFranco, ամեր. երգչուհի-երգահան, գիթարահար
1979 - Ֆաբիո Սիմպլիսիո, բրազ. ֆուտբոլիստ


== Մահեր ==
1835 - Վինչենցո Բելլինի, իտալ. կոմպոզիտոր (ծն. 1801)
1870 - Պրոսպեր Մերիմե Prosper Mérimée, ֆրանս. գրող և պատմաբան (ծն. 1803)
1873 - Ժան Շակորնակ Jean Chacornac, ֆրանս. աստղագետ (ծն. 1823)
1877 - Ուրբեն Լե Վերյե, Urbain Le Verrier, ֆրանս. մաթեմատիկոս (ծն. 1811)
1902 - Իվան Մուշկետով, ռուս երկրաբան և աշխարհագրագետ
1939 - Զիգմունդ Ֆրոյդ, Sigmund Freud, չեխ-անգլ. նյարդահոգեբան (ծն. 1856)
1973 - Պաբլո Ներուդա, Pablo Neruda, չիլիացի բանաստեղծ և դիվանագետ, Նոբելյան մրցանակակիր (ծն. 1904)
1985 - Արֆո Պետրոսյան, հայ գրականագետ (ծ. 1909)
2012 - Պավել Գրաչով, Павел Грачев, ռուս գեներալ (ծն. 1948)


== Տոներ ==
Կալիումի հիդրօքսիդ

Կալիումի հիդրօքսիդ, անօրգանական լուծույթ է, քիմիական բանաձևն է KOH։ Այն հայտնի է նաև կծու կալի և կաուստիկ պոտաշ անվանումներով։ 2005 թվին մոտ 700,000 - 800,000 տոննա կալիումի հիդրօքսիդ է արտադրվել։ Տարեկան NaOH (նատրիումի հիդրօքսիդ) արտադրվում է 100 անգամ ավելի շատ, քան KOH:


== Հատկություններ ==
Կծու կալինդ պինդ, փխրուն սպիտակ նյութ է։
Հեշտ լուծվում է ջրի մեջ (լուծվում է ավելի լավ, քան կծու նատրոնը)։ Կծու կալին օդից արագ կլանում է ջուր և ածխաթթու գազ։
Կծու նատրոնի նման, կծու կալին փոխազդում է թթուների, թթվային օքսիդների և աղերի հետ՝

2 KOH + H2SO4 → K2SO4 + 2H2O
2 KOH + CO2 → K2CO3 + H2O
2 KOH + CuCl2 → 2 KCl + Cu(OH)2


== Օգտագործումը ==
Շատ նպատակների համար կալիումի հիդրօքսիդը և նատրիումի հիդրօքսիդը փոխարինում են մեկը մյուսին, սակայն սովորաբար նատրիումի հիդրօքսիդն ավելի գերադասելի է ավելի էժան լինելու պատճառով։
Կալիումի հիդրօքսիդը հիմնականում օգտագործվում է հեղուկ օճառ և տարբեր տիպի կալիումի միացություններ ստանալու համար։
Այն օգտագործվում է բիոդիզելի արտադրության մեջ, քանի որ կալիումի հիդրօքսիդը ռեակցիայի մեջ է մտնում կենդանական յուղերի ճարպերի հետ։
Իր քայքայիչ հատկություների շնորհիվ կալիումի հիդրօքսիդը հաճախ օգտագործվում է դժվար մաքրվող մակերեսների մաքրման և ախտահանման համար։ Կենդանիներից հանված մաշկը մազերից ազատելու համար այն մի քանի ժամով պահում են կալիումի հիդրօքսիդի և ջրի լուծույթի մեջ։


== Տեսեք նաև ==
Կալիում


== Աղբյուրներ ==
Յու․ Վ․ Խոդակով, Լ․ Ա․ Ցվետկով և ուրիշներ։ «Քիմիա», Երևան, 1961։


== Ծանոթագրություններ ==
.ar

.ar, Արգենտինայի վերին մակարդակի ազգային դոմենն է։ Կառավարվում է «Արգենտինայի ցանցային տեղեկատվության կենտրոնի կողմից» (NIC Argentina)։


== Երկրորդ մակարդակի դոմեններ ==

.com.ar (ընդհանուր նպատակով)
.edu.ar (կրթական հաստատությունների համար)
.gob.ar (պետական ​​մարմինների համար, օմոնիմ.gov.ar)
.gov.ar (պետական ​​մարմինների համար)
.int.ar (միջազգային կազմակերպությունների համար)
.mil.ar (ռազմական հաստատությունների համար)
.net.ar (տեղական Ինտերնետ ծառայությունների համար)
.org.ar (ոչ առևտրային կազմակերպությունների համար)
.tur.ar (պաշտոնական զբոսաշրջային գործակալությունների համար)Սակայն կան որոշ բացառություններ. բոլորը պատկանում են պետական ​​կամ հասարակական կազմակերպություններին.

argentina.ar Archived 2015-04-01 at the Wayback Machine.
educ.ar
gobiernoelectronico.ar Archived 2006-08-05 at the Wayback Machine.
nic.ar
promocion.ar Archived 2008-09-21 at the Wayback Machine.
retina.ar
uba.ar
uba.ar


== Հատուկ նշաններ ==
2008 թ. Նոյեմբերին հաստատվել է դոմենի անվան հատուկ նիշերի օգտագործման մասին բանաձև, ներառյալ խորհրդանիշները ñ, á, é, í, ó, ú, ä, ë, ï, ö, и ü. Դոմեն .gob.ar թույլատրվել է նաև պետական ​​մարմինների համար (.gob ընդլայնումը՝ gobierno — կառավարությունը իսպանական լեզվով).


== Նշումներ ==
Կաղապար:Նշումներ


== Արտաքին հղումներ ==
IANA .ar whois տեղեկություն
Ուֆա-Արենա

«Ուֆա-Արենա» (բաշկիրերեն՝ Өфө-Арена), բազմագործառութային մարզահամերգային համալիր Ռուսաստանի Դաշնության կազմի մեջ մտնող Բաշկորտոստանի Հանրապետության մայրաքաղաք Ուֆայում, հոկեյի «Սալավաթ Յուլաև» ակումբի տնային մրցասպարեզը (2007 թվականի դեկտեմբերի 19-ից)։ Առաջին մրցախաղը այստեղ կայացել է 2007 թվականի օգոստոսի 27-ին, հոկեյի Ռուսաստանի և Կանադայի երիտասարդական հավաքականների 2007 թվականի գերմրցաշարի շրջանակում։


== Շինարարություն ==
Ի տարբերություն հոկեյի ռուսաստանյան նոր մրցասպարեզների մեծ մասի («Татнефть-Арена», «Арена Омск», «Арена Мытищи» և այլն)՝ «Ուֆա-Արենա»-ն կառուցվել է միայն տեղական շինարարական կազմակերպությունների ուժերով։ Նախագիծը պատրաստել են «Բաշկիրքաղնախագիծ» նախագծային ինստիտուտ» փակ բաժնետիրական ընկերության ճարտարապետական թիվ 1 արվեստանոցի ճարտարապետներ Իլդար Իբրահիմովն ու Վլադիմիր Սավենկոն, իսկ որպես գլխավոր կապակառու հանդես է եկել «КПД» ԲԲԸ շինարարական տրեստը։ Համալիրի շահագործման հանձնման ժամկետը համընկեցվել է Ռուսաստանի կազմի մեջ Բաշկիրիայի կամավոր մտնելու 450-ամյակի տոնակատարությանը։


=== Շինարարության երկրորդ հերթ ===
«Ուֆա-Արենայի» բնօրինակ նախագծով նախատեսված էր իրականացնել շինարարության երկրորդ հերթը՝ կառուցելով ծածկած սահադաշտ՝ 640 նստատեղով, ինչպես նաև բազմահարկ ավտոկայանատեղի։ «Ուֆա-Արենայի» երկրորդ հերթի հանդիսավոր բացումը տեղի է ունեցել 2011 թվականի նոյեմբերի 20-ին, Բաշկորտստանի Հանրապետության նախագահ Ռուստեմ Համիտովի, «Բաշնեֆտ» ԲԲԸ ղեկավարության ներկայացուցիչների, Ուֆայի քաղաքապետ Պավել Կաչկաևի մասնակցությամբ։ АФК «Система»-ի և Բաշկորտստանի կառավարության միջև կնքված պայմանագրի համաձայն՝ «Բաշնեֆտ» ընկերությունների խումբը ֆինանսավորել է «Ուֆա-Արենայի» երկրորդ հերթի շինարարության արժեքի ավելի քան 20 տոկոսը։ Այդ նպատակով երկու տարվա ընթացքում հատկացվել է 105 միլիոն ռուսական ռուբլի։


=== Ճարտարապետություն ===
«Ուֆա-Արենա» համալիրը բաղկացած է երկու սահադաշտից, մեծը՝ 8070, փոքրը՝ 640 հանդիսականի համար։ Առաջին հարկում տեղակայված են մարզիկների ու մարզիչների հանգստի սենյակները, մրցավարների առանձնաբաժանմունքը, շոգեբաղնիքը, մերսման սենյակը, չմուշկները սրելու տեղամասը, սառցաստեղծ երկու մեքենաների ավտոտնակները, բուժզննման ու դոպինգի ստուգման աշխատասենյակը։


=== Բնութագիր ===
Գլխավոր մրցասպարեզԸնդհանուր մակերեսը՝ 29 070 մ²
Նստատեղերի քանակը՝ 8 070
Վերգետնյա ավտոկայանատեղի` 996 մ/տեղ«Ուֆա-Արենայի» կից կառույցԸնդհանուր մակերեսը՝ 8300 մ²
Նստատեղերի քանակը՝ 640
Ծածկած ավտոկայանատեղի՝ 222 մ/տեղ


== Ուշագրավ փաստեր ==
«Ուֆա-Արենան» կառուցվել է «Труд» մարզադաշտի հոկեյի խաղահրապարակի տեղում, որի բնական սառույցի վրա անցած դարի 60-ական թվականներին հոկեյի «СКСЮ» թիմը անց է կացրել իր առաջին միջազգային մցախաղերը։
«Ուֆա-Արենան» արհեստական սառույցով ամենամեծ մարզակառույցն է Բաշկորտստանում։


== Ծանոթագրություններ ==


== Արտաքին հղումներ ==
Уфа-Арена на спортивном городском сайте Archived 2012-04-22 at the Wayback Machine.
Уфа-Арена на официальном сайте хоккейного клуба «Салават Юлаев»
Уфа-Арена на сайте фанатов Спартака Archived 2016-03-04 at the Wayback Machine.
Рыбинский В. А. Уфа-Арена.// Статья в Башкирской энциклопедии(չաշխատող հղում)
Խլոդվիգ Հոհենլոե

Խլոդվիգ Հոհենլոե կամ իշխան Շիլինգսֆյուրստ (գերմ.՝ Chlodwig Carl Viktor, Fürst zu Hohenlohe-Schillingsfürst, մարտի 31, 1819(1819-03-31)[…], Ռոտենբուրգ ան դեր Ֆուլդա, Electorate of Hesse, Գերմանական միություն - հուլիսի 6, 1901(1901-07-06)[…], Բադ Ռագաց, Սուրբ Գալլենի կանտոն, Շվեյցարիա), գերմանացի պետական գործիչ, դիվանագետ։ 1878 թ.-ի Բեռլինի վեհաժողովում՝ Գերմանիայի լիազոր ներկայացուցիչ։
1894-1900 թթ.-ին՝ ռայխսկանցլեր և Պրուսիայի նախարար-նախագահ։
Հոհենլոեի գլխավորած կառավարության քաղաքականության նպատակն էր նախապատրաստվել գաղութային նվաճումների և աշխարհի վերաբաժանման համար պատերազմի։ Արտաքին քաղաքականությունն ակնհայտորեն թուրքամետ էր և հակահայկական։ Գտնում էր, որ Գերմանիան չպետք է վատացնի հարաբերությունները Թուրքիայի հետ «Ինչ-որ հայկական անկարգությունների» պատճառով։


== Գրականություն ==
Volker Stalmann։ Fürst Chlodwig zu Hohenlohe-Schillingsfürst 1819—1901. Ein deutscher Reichskanzler. Schöningh, Paderborn 2009, ISBN 978-3-506-70118-3.
Winfried Baumgart։ Chlodwig zu Hohenlohe-Schillingsfürst. В։ Wilhelm v. Sternburg (Hrsg.)։ Die deutschen Kanzler. Von Bismarck bis Kohl. 2-е издание, Берлин 1998, стр. 55-67.
Heinz Gollwitzer։ Die Standesherren. 2-е издание, Vandenhoeck & Ruprecht, Göttingen 1964.
Olav Zachau։ Die Kanzlerschaft des Fürsten Hohenlohe 1894—1900. Politik unter dem «Stempel der Beruhigung» im Zeitalter der Nervosität. Гамбург 2007. (Studien zur Geschichtsforschung der Neuzeit, том 48) ISBN 978-3-8300-2694-5.


== Ծանոթագրություններ ==
Խաչիկ Հարությունյան (մանկավարժ)

Անվան այլ կիրառումների համար տե՛ս՝ Խաչիկ Հարությունյան (այլ կիրառումներ)Խաչիկ Ավետիսի Հարությունյան (1918, Հրազդանի շրջան - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Խաչիկ Հարությունյանը ծնվել է 1918 թվականին, Հրազդանի շրջանի Աթարբեկյան գյուղում։ Խաչիկը սովորել է գյուղի միջնակարգ դպրոցում, միաժամանակ հասարակական կարգով պարապել է անգրագիտության վերացման խմբերում։ Միջնակարգ դպրոցը նոր էր ավարտել, երբ սկսվել է Մեծ հայրենականը։
Խաչիկը մեկնել է բանակ, առաջին մկրտությունը ստացել է Կովկասի պաշտպանության ծանր մարտերում, 151-րդ հրաձգային դիվիզիայի 581-րդ գնդի 7-րդ վաշտում։ 1943 թվականին Խաչիկը զորքի հետ ազատագրել են Մոզդոկ քաղաքը, այնուհետև մասնակցել է Սալսկ, Ազով, Ռոստով, Տագանրոգ քաղաքների ազատագրման հերոսամարտերին։ Երկու անգամ վիրավորվել է, հոսպիտալներում ապաքինվելուց հետո զորացրվել է 1944 թվականի աշնանը, որպես պատերազմի հաշմանդամ։
Մարտական սխրանքների համար Հարությունյանը արժանացել է «Խիզախության համար», «Կովկասի պաշտպանության համար», «Մարտական ծառայությունների համար», Գերմանիայի դեմ տարած հաղթանակի համար և ուրիշ մեդալների, Գերագույն գլխավոր հրամանատարության բազմաթիվ շնորհակալագրերի։
Պատերազմից հետո Հարությունյանը ստացել է բարձրագույն կրթություն և նվիրվել է մանկավարժական գործունեության։ Տնօրեն է աշխատել սկզբում Չարենցավանի պրոֆտեխուսումնարանում, ապա՝ Ծաղկաձորի գիշերօթիկ դպրոցում ուսուցիչ, Մաքրավանի № 8 դպրոցի տնօրեն։ Վերջին տարիներին ղեկավարել է Հրազդան քաղաքի № 3 երեկոյան միջնակարգ դպրոցի աշխատանքները։


== Պարգևներ ==
«Մարտական ծառայությունների համար» մեդալ
«Կովկասի պաշտպանության համար» մեդալ
Գերմանիայի դեմ տարած հաղթանակի համար մեդալ
«Խիզախության համար» մեդալ


== Ծանոթագրություններ ==
Ամենակեր շաբաթ

Ամենակեր շաբաթ, ուղղափառ սլավոնների շաբաթ։ Այն սկսվում է Մեծ պասի սկզբից 3 շաբաթ առաջ, երբ ամեն օր կարելի է ուտել համեստ սնունդ՝ չորեքշաբթի և ուրբաթ օրերին առանց հետևելու պասին։ Այս շաբաթը և իրեն հաջորդող Մասլենիցան նվիրված են Մեծ պասի նախապատրաստություններին։


== Այլ անվանումներ ==
ռուս.՝ Сплошная, Միջին շաբաթ, Ընդհանուր (հյուիսային ռուսերենով); բելառուս․՝ Усяядны тыдзень, ուկրաիներեն՝ Всеїдний тиждень; բուլղար․՝ Редовна недел'а, Рушната неделя.


== Ավանդույթներ ==
Շաբաթը կոչվում է «Ամենակեր», քանի որ եկեղեցին թույլ է տալիս ամբողջ շաբաթվա ընթացքում սնվել համեստ, նույնիսկ չորեքշաբթի և ուրբաթ օրերին՝ ավանդական պասային օրերին։ Այս շաբաթը նախավերջինն է, երբ կարելի է ուտել միս, այդ պատճառով էլ թույլատրվում էր ուտել սալ և սովորականից շատ միս։
Բուլղարացիները այս շաբաթն անվանում էին «Ռուսական շաբաթ»՝ կապված պասի խախտումով կամ էլ «Կանոնավոր կիրակի», այսինքն՝ «նույնանման», երբ համեստ ուտելիքը կարելի է ամեն օր ուտել։ Դրան հակադրվում էր Գունավոր շաբաթը, երբ պասային և համեստ օրերը մեկըդմեջվում էին, և ընդունված էր պաս պահել չորեքշաբթի և ուրբաթ օրերին։
Բելառուսները կարծում էին, որ եթե բուքը կիրակի օրն էր լինում, ապա վարսակը պիտի ցանվեր այդ օրվանից 9 շաբաթ հետո. եթե երկուշաբթի էր՝ 8 շաբաթ հետո, իսկ եթե ամբողջ շաբաթվա ընթացքում ձնաբուք է որ, ուրեմն վարսակը պիտի ցանվի շատ շուտ։ Սկզբում բքի մասին բելառուսներն ասում էին. «Սա Ամենակերն է գալիս» (բելառուս․՝ Ета Усяядная ў госцi едзе!), իսկ վերջում՝ «Սա Ամենակերն է գնում հյուրերի մոտից» (բելառուս․՝ Ета з госцей Усяядная едзе!):


== Տես նաև ==
Մսակեր
Գունավոր շաբաթ
Մասլենիցա


== Примечания ==


== Գրականություն ==
Агапкина Т. А. Мифопоэтические основы славянского народного календаря. Весенне-летний цикл. — М.: Индрик, 2002. — 816 с. — (Традиционная духовная культура славян. Современные исследования).
Золотые правила народной культуры / О. В. Котович, И. И. Крук. — Мн.: Адукацыя i выхаванне, 2010. — 592 с. — 3000 экз. — ISBN 978-985-471-335-9
Колесо времени: традиции и современность / Янка Крук, Оксана Котович. — Мн.: Беларусь, 2003. — 350 с. — ISBN 985-01-0477-5
Народная демонология Полесья: Публикации текстов в записях 80–90-х гг. XX века / Л. Н. Виноградова, Е. Е. Левкиевская. — М.: Языки славянских культур, 2010. — Т. I: Люди со сверхъестественными свойствами. — 648 с. — (Studia philologica). — ISBN 978-5-9551-0446-1
Народная демонология Полесья: Публикации текстов в записях 80–90-х годов XX века. / Составители: Л. Е. Виноградова, Е. Е. Левкиевская. — М.: Рукописные памятники Древней Руси, 2012. — Т. 2: Демонологизация умерших людей. — 800 с. — (Studia philologica). — ISBN 978-5-9551-0606-9
Толстая С. М. Полесский народный календарь. — М.: Индрик, 2005. — 600 с. — (Традиционная духовная культура славян. Современные исследования). — ISBN 5-85759-300-X
Воропай О.[uk] Звичаї нашого народу. — Мюнхен: Українське видавництво, 1958. — Т. 1. — 310 с. (ուկր.)
Сапіга В. К. Українські народні свята та звичаї. — К.: Т-во «Знання України», 1993. — 112 с. — ISBN 5-7770-0582-9 (ուկր.)
Փալամթոքյան լեռնաշղթա

Փալամթոքյան լեռնաշղթա, լեռնաշղթա Հայկական լեռնաշխարհում։ Ձգվում է մերձզուգահեռականի ուղղությամբ ավելի քան 90 կմ, առավելագույն բարձրությունը՝ 3124 մ՝ Ջրբաժան է Արաքս և Եփրատ գետերի միջև։ Կազմված է մեզոզոյի նստվածքային–հրաբխածին ապարներից և նեոգենի լավաներից։ Տիրապետում են տափաստանային և լեռնամարգագետնային լանդշաֆտները։ Փալամթոքյան լեռնաշղթայի մի հատվածը Այծպտկունքը լեռնաշղթան է։
(8019) Կարաչկինա

(8019) Կարաչկինա (անգլ.՝ Karachkina), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 14-ին Լուց Շմադելի և Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,369693 ա. մ., առավելագույնը մոտենում է 2,0183 ա. մ. հեռավորության վրա և հեռանում 2,7211 ա. մ.։ Արեգակի շուրջ մեկ ամբողջական պտույտ է կատարում 1332,41 երկրային օրվա ընթացքում, իր ուղեծրով շարժվելով միջինում 0,270188 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8019) Կարաչկինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զիտան և Գիտան

«Զիտան և Գիտան» (Seeta Aur Geeta, հինդի՝ सीता और गीता, ուրդու՝ سیتا اور گیتا‎), հնդկական ֆիլմ, որի ռեժիսորն է Ռամեշ Սիպպին։ Վարձույթ է հանվել 1972 թվականին և գրավել է առաջին տեղը, որպես այդ տարվա ամենաբյուջետային ֆիլմ։ Ֆիլմը մեծ ճանաչում է գտել նաև ԽՍՀՄ-ում։ Կինոնկարը պատմում է երկվորյակ քույրերի մասին, որոնք բաժանվել են մանուկ հասակում։


== Սյուժե ==
Սաստիկ տեղատարափ անձրևի ժամանակ ընտանեկան զույգը կանգ է առնում մոտակա խրճիթում, որը պատկանում էր գնչուներին։ Քանի դեռ տղամարդիկ գտնվում են բժշկի փնտրտուքի մեջ՝ սկսվում է կնոջ ծննդաբերությունը։ Առավոտյան, երբ ամուսինները փոքրիկին գրկած գնում են տուն, պարզվում է, որ ծնվել են երկվորյակ աղջիկներ, բայց տանտեր գնչուհին աղջիկներից մեկին պահել է իրեն։ Հարազատ ծնողներն աղջկան անվանում են Զիտա, իսկ որդեգիրները՝ Գիտա։
Մի քանի տարի անց մահանում են Զիտայի ծնողները և նա ապրում է տատիկի տանը։ Քանի որ ծնողները մահացած էին, զարմուհին և նրա մայրը օգտվում են առիթից և շահագործում Զիտային։ Միևնույն ժամանակ Գիտան իր հարևան Ռակիի և տղայի հետ գումար է վաստակում՝ ելույթ ունենալով կրկեսային համարներում։ Ընտանիքի ընկերը Զիտայի համար հարմար փեսացու է գտնում՝ բժիշկ Ռավիին։ Սակայն տանեցիները չեն ուզում և անընդհատ վատաբանում են նրան։ Չդիմանալով հարազատների մշտական տանջանքներին և շահագործումներին՝ Զիտան որոշում է կայացնում և փախչում է տանից։
Զիտան թռչում է կամրջից, բայց նրան փրկում է Ռակին՝ չկասկածելով որ նա ոչ թե Գիտան է, այլ ուրիշ մեկը։ Իսկ այդ ժամանակ Գիտային Զիտայի հարազատներն են տանում պահելու՝ չկասկածելով, որ նա Զիտան չէ։
Այսպիսով ամեն ինչ խառնվում է իրար։


== Դերերում ==


== Փաստեր ==
Ի սկզբանե երկվորյակների դերը պետք է մարմնավորեր դերասանուհի Մումթազը։ սակայն վերջինս համաձայնության չեկավ կինոարտադրողների հետ, քանի որ գոհ չէր առաջարկվող հոնորարից։ Միայն դրանից հետո հրավիրեցին Հեմա Մալինիին,:
Ղրղըզ սիամական երկվորյակներ Ռեզախանովներին ի պատիվ քույրերի անվանակոչեցին Զիտա և Գիտա։
2004 թվականի ամռանը ռուսական Նովոսիբիրսկի կենդանաբանական այգում առյուծի և վագրի խաչասերումից ծնված զույգ լիգրերին կոչեցին Զիտա և Գիտա։


== Ռեմեյկ ==
Սրիկա կինը (Chaalbaaz, 1989), Շրիդևիի  մասնակցությամբ
Կիշանը և Կանհայան (Kishen Kanhaiya, 1990), Անիլ Կապուրի  մասնակցությամբ


== Ծանոթագրություններ ==


== Արտաքին հղումներ ==
Seeta Aur Geeta: A rollicking entertainer
«Зита и Гита»(անգլ.) ֆիլմը Internet Movie Database կայքում
Գորկովսկոե (քաղաքատիպ ավան, Գերկովսկի շրջան)

Գորկովսկոե (ռուս.՝ Горьковское), քաղաքատիպ ավան Ռուսաստանի Օմսկի մարզի Գերկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 5651 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
9TP

9TP, լեհական թեթև տանկ, որը 1939 թվականին հայտնվել էր Երկրորդ համաշխարհային պատերազմի սկսվելուց առաջ։ Իր հատկանիշներով նման էր լեհական 7TP տանկին (հատկապես սպառազինությամբ), սակայն այն զգալիորեն ավելի ծանր էր ամրագրվել (որոշ դեպքերում զրահը 40 մմ էր)։


== Պատմություն ==
Լեհաստանի կոնստրուկտորական բյուրոն 1935-1939 թվականներին մշակել է 7TP տանկերի տարատեսակ վերափոխումներ։ Տարբերակներից մեկը «Կրիստի» 10TP տանկն էր, ինչպես նաև 4TP-ը (TKS տանկերի ձևափոխված տարբերակը)։ Ինժեներները ձգտում են ամրապնդել 7TP ամրագրում, ինչպես նաև բարելավել շարժիչը։ 1938 թվականին առաջարկվել է տեղադրել նորագույն դիզելային Saurer CT1D (լեհական փաստաթղթերում դա նշանակում է որպես PZInż. 155) փոխարինել բենզինի PZInż. 725-ով։
Մայիսին 1938 տարի PZInż.-ին արտոնագրվել է CT1D շարժիչը, որը նախատեսված էր տանկերի տեղադրման համար։ Հզոր, բայց թեթև շարժիչի զանգվածով նախատեսված տանկի զանգվածը նվազել է ավելի քան 210 կիլոգրամով։ Էդվարդ Գաբիչի ղեկավարությամբ սկսվել է տանկի մոդիֆիկացիան։ Կլիրենսը ավելացել է մինչև 320 մմ, ավելի հզոր զենք ու զրահ է տեղադրվել։ Զրահամեքենաների տեխնիկական հետազոտական Բյուրոյի որոշմամբ, տանկային փորձարկումները պլանավորվում էր անցկացնել աշնանը։


== Փորձարկումներ ==
1939 թվականի հուլիսին արդեն պատրաստ էին CT1D շարժիչով և բալաստով տանկերի երկու նախատիպեր, որոնք փորձարկվում էին հուլիսի 28-ից կամ 31-ից մինչև օգոստոսի 3-ը։ Փորձարկումները ցույց են տվել, որ արագությունը նախատեսվածից շատ ավելի ցածր էր։ Օրինակ, մայրուղու 35 կմ/ժ-ի փոխարեն տանկերը ցույց են տվել ընդամենը 26,6 կմ/ժ, իսկ կտրտված տեղանքում արագությունը կազմել է ընդամենը 11 կմ/ժ ՝ պլանավորվող 27 կմ/ժ-ի դեպքում։ Այնուամենայնիվ, նախատեսվում էր 1939 թվականի սեպտեմբերին թողարկել 100 տանկից բաղկացած խմբաքանակ։ Սակայն պատերազմը խախտել է այդ ծրագրերը։


== Թողարկում ==
Մոտ 11 մեքենա (գումարած 2 նախատիպը)։


== Ծանոթագրություններ ==


== Արտաքին հղումներ ==
Статья о танке 7TP (танк 9TP как модификация) Archived 2011-05-15 at the Wayback Machine.(անգլ.)
Статья о проектах танков 7TP и 9TP, фотографии и чертежи танка(լեհ.)
Encyklopedia Broni(լեհ.)
Статья о танке 7TP (танк 9TP как модификация)(լեհ.)
Արոսենի կովկասյան

Արոսենի կովկասյան (լատ.՝ Sorbus caucasica), վարդազգիների ընտանիքին պատկանող 4-7 մ բարձրությամբ ծածկասերմ թուփ կամ փոքր ծառ։
Բնի տրամագիծը 10-12 սմ է։ Բողբոջները աղվամազապատ են։ Տերևների ուրվագիծը ձվաձև կլորավուն է կամ էլիպսաձև, հիմքում սեղմված, բութ գագաթով (երբեմն՝ կարճ սրածայր), 8-13 սմ երկարությամբ և 6,5-11 սմ լայնությամբ, ներքևի կողմից խիտ մոխրասպիտակ թաղիքանման, վերևի կողմից մազմզուկապատ միայն գլխավոր ջղերի ուղղությամբ, 5-7 բլթականի են և սուր ատամնաեզր։ Վահանիկները բազմածաղիկ են, թաղիքասպիտակ աղվամազապատ ճյուղավորություններով։ Բաժակն ունի սուր եռանկյունի, թաղիքանման մազմզուկապատ բաժիններ։ Պսակաթերթիկները սպիտակ են, հակառակ ձվաձև։ Պտուղները օվալաձև են կամ գնդաձև, մերկ, կարմրավուն, հետագայում՝ կապտավուն։ Գրանցված է ՀՀ Կարմիր գրքում։ Ծաղկում է մայիս-հունիս ամիսներին, պտուղները հասունանում են օգոստոս-սեպտեմբերին։ Հրաշալի դեկորատիվ բույս է, որը մոտ է հայկական և պարսկական արոսենիներին։
Տարածված է Կովկասում, Նախակովկասում, Ղազախստանում, Արևելյան և Հարավային Անդրկովկասում, Թալիշում։ Հանդիպում է նաև Վայքում, որտեղ աճում է վերին լեռնային գոտում, քարքարոտ վայրերում, անտառների եզրերին։


== Նկարագրություն ==
Խոր բլթակավոր տերևները երկարավուն են, բթավուն, ներքին՝ ամբողջաեզր և արտաքին՝ մանր ատամեզրերով։ Տերևի նուրբ մակերեսը ունի կանաչավուն մոխրագույն թավոտություն։ Մեծ բողբողջները սրացած են։ 5-7 սմ տրամագծով վահանիկանման ծաղկաբույլերը ունեն բազմաթիվ ծաղիկներ։ Առէջները պսակաթերթերից կարճ են։ Պտուղները օվալ են և վառ կարմիր։


== Տարածվածություն ==
Հայաստանում հանդիպում է Դարեղեգիսի ֆլորիստիկական շրջանում (Արփա գետի վերին հոսանք)։ Աճում է նաև Նախակովկասում, Դաղստանում, Արևմտյան, Կենտրոնական և Արևելյան Հարավային Կովկասում, Թալիշում։


== Էկոլոգիա ==
Աճում է վերին լեռնային գոտում՝ ծովի մակարդակից 1900-2200 մ բարձրությունների վրա, լայնատերև անտառներում, ժայռոտ լանջերին։ Ծաղկում է մայիս-հունիս ամիսներին, պտղաբերում՝ օգոստոսին։


== Պահպանություն ==
Վտանգված տեսակ է։ Կովկասի էնդեմիկ է։ Հայտնի է մեկ պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Տեսակին միջավայրի որակի վատացման և աճելավայրերի յուրացման հետևանքով սպառնում է արեալի կրճատում։ Հայաստանի Կարմիր գրքի առաջին հրատարակության մեջ, CITES–ի և Բեռնի կոնվենցիաների հավելվածներում ընդգրկված չէ։
Պահպանություն չի իրականացվում։


== Ծանոթագրություններ ==
(3578) Կարեստիա

(3578) Կարեստիա (անգլ.՝ Carestia), աստերոիդ աստերոիդների գոտու արտաքին մասում։ Հայտնաբերվել է 1977 թվականի փետրվարի 11-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 3,212121 ա. մ., առավելագույնը մոտենում է 2,5416 ա. մ. հեռավորության վրա և հեռանում 3,8826 ա. մ.։ Արեգակի շուրջ մեկ ամբողջական պտույտ է կատարում 2102,74 երկրային օրվա ընթացքում, իր ուղեծրով շարժվելով միջինում 0,171205 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3578) Կարեստիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նստանյարդաբորբ

Նստանյարդաբորբ իշիաս (հունարեն՝ ζσχιάς), գոտկասրբոսկրային նյարդարմատաբորբ, ողնուղեղի գոտկասրբոսկրային բաժնի նյարդարմատների, գլխավորապես նստանյարդի բորբոքում։ Պատճառները, սուր և քրոնիկական վարակիչ հիվանդությունները, թունավորումները, վնասվածքներ են։
Լինում է՝

առաջնային, նյարդի վրա վնասակար գործոնների (մրսածություն, վարակ) անմիջական ազդեցությունից,
երկրորդային, նյարդը շրջապատող օրգանների ախտահարումից։Հիվանդության հիմնական ախտանշանը նստատեղի տարբեր բնույթի և տևողության ցավերն են։


== Ծանոթագրություններ ==
Ալան Արկին

Ալան Վոլֆ Արկին (անգլ.՝ Alan Wolf Arkin, մարտի 26, 1934(1934-03-26)[…], Նյու Յորք, Նյու Յորք, ԱՄՆ), ամերիկացի դերասան, ով խաղում է հիմնականում կոպիտ և էքսցենտրիկ հերոսների դերեր, չնայած նրանից այնքան էլ հեռու չեն հումորային դերերը։ «Օսկար» (2007), «Ոսկե գլոբուս» (1967), BAFTA (2007) մրցանակների դափնեկիր է։


== Կենսագրություն ==
Արկինը ծնվել է ուղղափառ հրեաների ընտանիքում։ Երիտասարդության ժամանակ երազել է երաժշտական կարիերայի մասին, եղել է մենակատար «The Tarriers» խմբում։ 1960-ականներին հաջողությամբ խաղացել է Բրոդվեյում, հենց առաջին ներկայացումներից մեկի համար պարգևատրվել է «Թոնի» մրցանակով։ «Սպասիր մթությանը» դրամայում խաղացել է հոգեկան հիվանդի դեր, ով տանջում էր Օդրի Հեփբերնի հերոսուհուն։ Լեյտենանտ Ռոզանովի դերի համար «Ռուսնե՜րն են գալիս, ռուսնե՜րն են գալիս» կատակերգությունում (1966) ստացել է հեղինակավոր «Ոսկե գլոբուս» մրցանակ և առաջադրվել է «Օսկար» մրցանակաբաշխությանը։
1972 թվականին ղեկավարել է Նիլ Սայմոնի «Կոմիկներ» բեմադրմանը, որը ժամանակի ընթացքում դասվեց բրոդվեյյան դասականների շարքին։ Նաև գրել է մի քանի մանկական պատմություններ ֆանտազիա ժանրում։ Նկարահանվել է տարբեր ժանրերի ֆիլմերում։
2007 թվականին ստացել է «Օսկար» մրցանակ «Փոքրիկ միսս Երջանկություն» ֆիլմում կատարած պապիկի դերի համար, անցնելով իր մրցակցին՝ Էդդի Մերֆիին։
2013 թվականին հեղինակավոր կինոպրոդյուսեր Լեստեր Սիգելի դերը Բեն Աֆլեքի «Գործողություն Արգո» թրիլլերում բերեց Արկինին նոր թեկնածություններ «Օսկար», «Ոսկե գլոբուս» և BAFTA մրցանակաբաշխություններում։


== Անձնական կյանքը ==
Արկինի առաջին կինը եղել է Ջերեմի Իեֆֆը, ում հետ նա ամուսնացած է եղել 1955-1961 թվականներին։ Նրանք ունեցել են երկու որդի՝ Ադամը, որ ծնվել է 1956 թվականին, և Մեթյուն, որ ծնվել է 1959 թվականին։
1964 թվականին Ալանը ամուսնացել է դերասանուհի և սցենարիստ Բարբարա Դանայի հետ։ 1967 թվականին նրանք ունեցել են որդի՝ Էնթոնին։ 1990-ական թվականների կեսերին, 25 տարի ամուսնությունից հետո, նրանք բաժանվեցին։
1996 թվականից դերասանը ամուսնացած է հոգեբան Սյուզաննա Նյուլենդերի հետ։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Ալան Արկին Internet Movie Database կայքում